Kamu bisa jelasin ke aku soal Kota Langsa dalam bahasa aceh?

Kota Langsa nakeuh salah saboh banda nyang na di Acèh. Seugolom geupeujeut keu banda, Langsa nakeuh saboh dairah lam kabupatèn Acèh Timu nyang nang naggroë ji Langsa. Langsa nakeuh saboh banda Administratif nyang geupeugöt meunurôt PP Numbôi 64 Thôn 1991 uroë 22 buleun siplôh 1991.

Leuhnyan, meuikôt ngön seumakèn jibeudöh Provinsi Acèh göt nyan lam Budaya, Politék ngön Ekonomi, Propinsi nyoë hanjeut han keubeuna neuplah naggroë nibak nang ji, Khusuih ji nibak sagoe Pemerèntahan, bak thôn 2001 geupeugöt keuh Kuta Langsa, nakeuh beunagi nibak Kabupatèn Acèh Timu meunurôt Undang-Undang Numbôi 3 Thôn 2001 bak uroë 21 buleun Nam 2001 ngön sah geupeubuët di Jakarta bak uroë 17 buleun Siplôh 2001 lé Menteri dalam Negeri ateuh nan Presidèn Republik Indonesia. Nyang mat kuasa phôn disinoe nakeuh H. Azhari Aziz, SH, MM nyang geupeusah lé Gubernur Acèh bak uroe 2 buleun Siblah 2001 di Banda Aceh. ngön seubagoë Walikota Definitif Hasé Pilkadasung 2006 nakeuh Drs. Zulkifli Zainon, MM nyang geupeusah lé Gubernur Acèh bak uroe 14 buleun Lhèë 2007 di Langsa.

Watèë awai phôn jeut Kuta Langsa na 3 boh keucamatan nakeuh keucamatan Langsa Barat, keucamatan Langsa Kota ngön keucamatan Langsa Timu ngön meubileuëng gampông 45 boh ngön 6 keulurahan. leuhnyan geupeukeumang lom jeut keu 5 boh keucamatan ateuh peuteunyok Qanun Kota Langsa Numbôi 5 Thôn 2007 tentang Pembentukan Keucamatan Langsa Lama ngön Langsa Barô.